als_Latn dik_Latn sag_Latn
Pas arrestimit të kryetarit të bashkisë Shpëtim Gjika, të premten e kaluar hetimet e prokurorisë janë thelluar ndjeshëm. Paraditen e së martës tre prokurorë dhe dy oficerë të policisë gjyqësore, kanë sekuestruar të gjitha dokumentacionet në zyrën e kryebashkiakut.
Ata kanë vënën nën sekuestro edhe pallatin njëmbëdhjetëkatësh në Vlorë, i cili mendohet se është ndërtuar pa leje. Kreu i Bashkisë së Vlorës u arrestua nën akuzën e shpërdorimit të detyrës për dhënien e lejeve të paligjshme të ndërtimit, në favor të biznesmenit Artur Haxhi.
Në të njëjtën ditë, kryebashkiaku u shtrua në Spitalin e Vlorës për shkak të problemeve me zemrën dhe hipertensionin, ndërsa të shtunën, u dërgua për mjekim në Tiranë. Për shkak të gjendjes së tij të rënduar shëndetësore, Gjykata vendosi “detyrim paraqitje” për kryebashkiakun e Vlorës.
Organi i akuzes ka thene se nuk i ka gjetur ne zyren e Shpetim Gjikes dokumentet qe po kerkoheshin ne lidhje me falsifikimin e lejes se pallatit 11-katesh qe mendohet se eshte ndertuar pa leje prane sheshit te Flamurit ne kete qytet.
als_Latn als_Latn als_Latn als_Latn